SUDERINTA

Trakų pradinės mokyklos taryba

2025 m. birželio 17 d. nutarimu

protokolas Nr. 5

SUDERINTA

Trakų rajono savivaldybės

mero 2025 m. rugsėjo 12d.

potvarkiu Nr. P1E-474

PATVIRTINTA

Trakų pradinės mokyklos

direktoriaus 2025 m. rugsėjo 12 d.

įsakymu Nr.1.3.180(V)

**Trakų pradinės mokyklos 2025–2026 IR 2026–2027 MOKSLO METŲ pradinio UGDYMO PROGRAMos UGDYMO PLANas**

**I SKYRIUS**

**BENDROSIOS NUOSTATOS**

1. 2025–2026 ir 2026–2027 mokslo metų pradinio, pagrindinio ir vidurinio ugdymo programų bendrieji ugdymo planai (toliau – Bendrieji ugdymo planai) reglamentuoja ugdymo organizavimą, pradinio, pagrindinio, vidurinio ugdymo programų įgyvendinimą.

2. Bendrųjų ugdymo planų tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Bendrieji ugdymo planai nustato mokslo metų pradžią, trukmę, atostogų laiką, minimalų privalomą pamokų (pamoka toliau Bendruosiuose ugdymo planuose vadinama nustatytos trukmės ugdymo organizavimo forma) skaičių, skirtą ugdymo programoms įgyvendinti, bei pateikia ugdymo proceso organizavimo nuostatas.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

4. Mokslo metus sudaro laikas, skirtas mokinių mokymuisi ir poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

5. Mokslo metų ugdymo proceso trukmė apibrėžiama ugdymo dienų skaičiumi.

6. Ugdymo proceso trukmė, priklausomai nuo mokinių amžiaus, pagal ugdymo programą nustatoma skirtinga.

7. 2025–2026 mokslo metų pradžia – 2025 m. rugsėjo 1 d.:

7.1. pradinio ugdymo programa – 175 d.;

7.2. ugdymo procesas skirstomas į pusmečius:

7.2.1. 1 pusmetis 2025 m. rugsėjo 1 d. – 2026 m. sausio 19 d.;

7.2.2. 2 pusmetis 2026 m. sausio 20 d. – 2026 m. birželio 8 d.;

7.3. atostogos ugdymo procese:

|  |  |
| --- | --- |
| Rudens atostogos | 2025 m. lapkričio 3 d. – 2025 m. lapkričio 9 d. |
| Žiemos (Kalėdų) atostogos | 2025 m. gruodžio 22 d. – 2026 m. sausio 4 d. |
| Žiemos atostogos | 2026 m. vasario 16 d. – 2026 m. vasario 22 d. |
| Pavasario (Velykų) atostogos | 2026 m. kovo 30 d. – 2026 m. balandžio 5 d. |
| Vasaros | 2026 m. birželio 9 d. – 2026 m. rugpjūčio 31 d. |
| * už 2025-12-22 d. 2025 m. gruodžio 21 d. (sekmadienį) bendruomenės Kalėdinis koncertas Trakų bazilikoje; * už 2025-12-23 d. 2026 m. gegužės 23 d. (šeštadienį) bendruomenės Sporto šventė. | |

8. 2026–2027 mokslo metų pradžia 2026 m. rugsėjo 1 d. Ugdymo proceso trukmė dienomis pagal ugdymo programas:

8.1. pradinio ugdymo programa – 175 d.;

8.2. ugdymo procesas skirstomas į pusmečius:

8.2.1. 1 pusmetis 2026 m. rugsėjo 1 d. – 2027 m. sausio 18 d.;

8.2.2. 2 pusmetis 2027 m. sausio 19 d. – 2027 m. birželio 7 d.;

8.3. atostogos ugdymo procese:

|  |  |
| --- | --- |
| Rudens atostogos | 2026 m. lapkričio 2 d. – 2026 m. lapkričio 8 d. |
| Žiemos (Kalėdų) atostogos | 2026 m. gruodžio 21 d. – 2027 m.sausio 3 d. |
| Žiemos atostogos | 2027 m. vasario 15 d. – 2027 m. vasario 21 d. |
| Pavasario (Velykų) atostogos | 2027 m. kovo 22 d. – 2027 m. kovo 28 d. |
| Vasaros | 2027 m. birželio 8 d. – 2026 m. rugpjūčio 31 d. |
| * už 2026-12-21 d. 2026 m. gruodžio 20 (sekmadienį) bendruomenės Kalėdinis koncertas Trakų bazilikoje; * už 2026-12-22 d. 2027 m. gegužės 22 d. (šeštadienį) bendruomenės Sporto šventė. | |

9. Pasibaigus nustatytos trukmės ugdymo procesui 2025–2026 ir 2026–2027 mokslo metais, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios.

9.1.:

|  |  |
| --- | --- |
| Vasaros atostogos 2025–2026 m. m. | 2026 m. birželio 9 d. – 2026 m. rugpjūčio 31 d. |
| Vasaros atostogos 2026–2027 m. m. | 2027 m. birželio 8 d. – 2027 m. rugpjūčio 31 d. |

10. Neformaliojo vaikų švietimo programos per mokinių atostogas gali būti vykdomos nevalstybinės, savivaldybės ir valstybinės – biudžetinės ir viešosios įstaigos – savininko teises ir pareigas įgyvendinančios institucijos (dalyvių susirinkimo), kitų mokyklų – savininko ar mokyklos nustatyta tvarka.

**ANTRASIS SKIRSNIS**

**MOKYKLOS UGDYMO PLANAS**

11. Mokykla vykdomoms ugdymo programoms įgyvendinti parengia mokykloje vykdomų ugdymo programų įgyvendinimo aprašą (toliau – mokyklos ugdymo planas).

12. Mokykla numato laikotarpį, kuriam rengiamas mokyklos ugdymo planas, numato jo struktūrą ir priima sprendimus dėl mokyklos ugdymo plano rengimo ir derinimo procedūrų. Esant ugdymo organizavimo pokyčiams, mokyklos ugdymo planas gali būti keičiamas ir prasidėjus mokslo metams.

13. Rengdama mokyklos ugdymo planą mokykla vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais bei Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl Bendrųjų iš valstybės ar savivaldybių  biudžetų finansuojamų neformaliojo švietimo programų kriterijų aprašo patvirtinimo“.

14. Mokyklos ugdymo plane numatomas ugdymo proceso organizavimas 2025–2026 ir 2026–2027 mokslo metais pagal Pradinio ugdymo bendrąsias programas, patvirtintas Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos).

15. Mokyklos ugdymo plane, atsižvelgiant į mokyklos kontekstą, mokinių amžiaus grupes, sąlygas ugdymo procesui organizuoti, trumpai aprašomi mokyklos priimti sprendimai ugdymo procesui organizuoti įgyvendinant bendrąsias programas. Mokyklos ugdymo plane siūloma numatyti:

15.1. ugdymo proceso organizavimo mokykloje kalendorių, t. y. planuojamų organizuoti mokykloje ugdomųjų veiklų, renginių per numatytą ugdymo procesui laiką išdėstymą laiko juostoje / laikraštyje, kurio tikslas – informuoti mokyklos bendruomenę apie planuojamas organizuoti mokykloje veiklas, padėti mokytojams ir mokiniams planuoti savo kasdienę veiklą, atsižvelgiant į mokyklos ugdymo proceso kalendorių;

15.2. užsienio kalbų, dalyko modulių (dalyko moduliu toliau Bendruosiuose ugdymo planuose vadinamas apibrėžtas mokymosi turinys, papildantis dalyko programą ir skirtas programoje numatytoms kompetencijoms gilinti), pasirenkamųjų dalykų, neformaliojo vaikų švietimo programų pasiūlą mokiniams;

15.3. mokymosi ir švietimo pagalbos teikimą;

15.4. kitus aktualius mokyklos susitarimus (pvz., dėl vertinimo tvarkos, mokiniams teikiamų užduočių į namus apimties, ugdymo ne mokyklos aplinkose organizavimo ir kt.).

16. Mokykla gali nuspręsti organizuoti daugiau pamokų, nei nustatytas minimalus pamokų skaičius Bendruosiuose ugdymo planuose, nepažeisdama Higienos normos reikalavimų, tačiau mokyklos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Mokymo lėšų apskaičiavimo, paskirstymo ir panaudojimo tvarkos aprašas), nustatytų klasės kontaktinių valandų skaičiaus per mokslo metus.

17. Mokyklos ugdymo plano projektas suderinamas su mokyklos taryba, taip pat su savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu savivaldybės administracijos struktūrinio padalinio vadovu (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos).

18. Mokyklos vadovas mokyklos ugdymo planą tvirtina iki mokslo metų pradžios.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

19. Bendruosiuose ugdymo planuose nustatytas ugdymo procesui skirtas laikas per mokslo metus proporcingai suskirstomas į trumpiau trunkančius mokymosi periodus - pusmečius.

20. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

21. Ugdymo savaitė yra 5 darbo dienų mokymosi periodas, cikliškai besikartojantis ugdymo procese, išskyrus tuos atvejus, kai mokiniams mokyklos vadovo įsakymu laisvomis nuo ugdymo dienomis organizuojamas ugdymo procesas (vyksta į ekskursijas, išvykas ar vykdomos kitokios ugdymo veiklos). Šios ugdymo dienos yra įskaitomos į mokinio ugdymo dienų skaičių, nustatytą mokslo metams.

22. Kiekvienai klasei rengiamas pamokų tvarkaraštis Bendrosioms programoms įgyvendinti. Jame numatoma klasei skirtų pamokų organizavimo seka per dieną, savaitę. Pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.

23. Pagal poreikį pamokų tvarkaraštyje galima numatyti iš eilės, viena po kitos, dvi arba daugiau to paties dalyko pamokų nepažeidžiant nepertraukiamo mokymosi laiko, nustatyto Higienos normoje.

24. Mokiniams, besimokantiems pagal pradinio ugdymo programas, sudarant tvarkaraštį nepaliekama pamokos trukmės laiko tarpų tarp pamokų, išskyrus tarpus, kai organizuojamas maitinimas.

25. Mokykla užtikrina, kad per mokslo metus ugdymo procese būtų organizuojamas Bendruosiuose ugdymo planuose nustatytas pamokų skaičius.

26. Intensyvinant tam tikrų dalykų mokymą, pamokų, organizuojamų per savaitę, skaičius gali skirtis nuo Bendruosiuose ugdymo planuose numatyto skaičiaus, tačiau metinis pamokų skaičius negali būti mažesnis.

27. Reguliuodama mokinių mokymosi krūvius, mokykla užtikrina, kad:

27.1. mokyklos direktorius paskirtų atsakingą asmenį planuoti ir stebėti, kaip paskirstomas mokinių mokymosi krūvis mokykloje, namuose ir atsiskaitomųjų darbų dažnumą;

27.2. namų darbų užduotys būtų skiriamos tikslingai, įtvirtintų pamokoje ugdytus gebėjimus ir pagal galimybes būtų diferencijuojamos atliepiant įvarius mokinių mokymosi poreikius. Siekiant užtikrinti mokinių darbo ir poilsio režimą, būtina įvertinti skiriamų užduočių kiekį ir laiką joms atlikti visų mokomųjų dalykų kontekste.Siekti mažinti mokinių laiką, praleistą prie ekranų: atliekant namų užduotis įsivertinti būtinybę užduotis skirti elektroninėse aplinkose. Atsižvelgiant į individualius mokinių poreikius namų darbams skirtas laikas gali didėti, bet ne daugiau nei 20 procentų nurodyto laiko;

27.3. mokiniams reguliariai būtų teikiamas grįžtamasis ryšys, padedantis mokiniui pašalinti mokymosi spragas ir suprasti, kaip efektyviai valdyti savo mokymosi procesą;

27.4. atsiskaitomieji darbai, skirti pažymiu įvertinti mokinių pasiekimus, nebūtų organizuojami per dažnai, nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, turi būti numatytas pakankamas laikas jiems pasirengti. Atsiskaitomųjų darbų užduotys ir įvertinimai turi būti grąžinami mokiniams, kilus klausimų mokiniams ir jų tėvams (globėjams, rūpintojams), jei jie to pageidauja, turi būti sudaromos sąlygos išsamiai susipažinti su individualaus darbo stiprybėmis ir trūkumais („Mokinių mokymosi krūvių reguliavimo tvarkos aprašas“ patvirtintas Trakų pradinės mokyklos direktoriaus 2023 m. rugpjūčio 29 d. įsakymu Nr. 1.3.163(V));

27.5. mokykla turi priimti sprendimus dėl mokinio atleidimo nuo dalies pamokų lankymo tų dalykų, kurių jis mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas), bei kitais galimais atvejais, kai mokinys yra nacionalinių ar tarptautinių dalykinių olimpiadų, konkursų einamaisiais mokslo metais prizinės vietos laimėtojas, mokyklos nustatyta tvarka. (,,Mokinių atleidimo nuo privalomų dalies ar visų pamokų lankymo tvarkos aprašas“, patvirtintas Trakų pradinės mokyklos direktoriaus 2023 m. rugpjūčio 29 d. įsakymu Nr. 1.3.166(V)).

28. Pastebėjus, kad sumažėjo mokinio motyvacija ir (ar) mokymosi rezultatai, diagnozavus mokymosi spragas, praleidus pamokas dėl įvairių aplinkybių, nustačius išskirtinius mokinio gebėjimus ar mokiniui pageidaujant, mokykloje teikiama mokymosi pagalba. (Konsultacijos ir mokinių poreikiams tenkinti valandų).

29. Mokiniams pagal poreikį teikiamos įvairios trukmės ir dažnumo grupinės ir individualios konsultacijos. Konsultacijas gali vesti ne tik klasę mokantis mokytojas, bet ir kiti atitinkamo dalyko mokytojai.

30. Mokykla sudaro individualų ugdymo planą, kuriame numatomi mokymosi turinio ir metodų pritaikymai pagal mokinio mokymosi poreikius ir būdai mokymosi pažangai stebėti. („Mokinio individualaus ugdymo plano sudarymo aprašas“ , patvirtintas Trakų pradinės mokyklos direktoriaus 2023 m. rugpjūčio 29 d. įsakymas Nr. 1.3.165 (V)). Individualų ugdymo planą privaloma sudaryti mokiniui, kuris:

30.1. atvykęs arba grįžęs iš užsienio;

30.2. mokomas namuose pagal gydytojų konsultacinės komisijos rekomendacijas;

30.3. turi specialiųjų ugdymosi poreikių;

30.4. turi išskirtinių gabumų, siekia aukštų mokymosi pasiekimų.

31. Siekiant užtikrinti daugiau pasirinkimo galimybių mokiniams, klasės gali būti dalijamos į laikinai sudarytas mokinių grupes pasirinktam dalykui mokytis, diferencijuotai mokytis dalyko ar mokymosi pagalbai teikti (toliau – laikinoji grupė). Minimalų mokinių skaičių laikinojoje grupėje nustato mokykla pagal turimas mokymo lėšas, o maksimalus mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje. Mokinių skirstymas į laikinąsias grupes pagal pasiekimus siekiant mokyti to paties pasiekimų lygio mokinių grupes nėra galimas. Laikinosios grupės sudaromos:

31.1. doriniam ugdymui, jeigu tos pačios klasės mokiniai renkasi tikybą arba etiką;

31.2. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą (2A, 2B, 2C, 2D, 2E, 3A, 3B, 3C, 3D, 4A, 4B, 4C, 4D klasėse);

31.3. lietuvių kalbai ir literatūrai mokyti, esant klasėje ne mažiau kaip 18 mokinių – pagal pradinio ugdymo programą (ar turėsim) kaip numatyta Mokymo lėšų apskaičiavimo, paskirstymo ir panaudojimo tvarkos apraše.

32. Bendruosiuose ugdymo planuose nustatytos mokinių mokymosi poreikiams tenkinti ir mokymosi pagalbai teikti papildomos pamokos gali būti skiriamos:

32.1. konsultacijoms pagal mokinių poreikį ir mokančio mokytojo siūlymus organizuoti;

32.2. papildomų pamokų mokymosi turiniui įgyvendinti;

32.3. laikinosioms grupėms sudaryti;

32.4. projektinei veiklai organizuoti;

32.5. gamtos mokslų, technologijų, inžinerijos, informatikos, matematikos integruotoms, praktinėms ir kūrybiškoms veikloms *(angl. Science, Technology, Engineering, Art (creative activities), Mathematics*)(toliau – STEAM);

32.6. mokyklos sprendimu kitiems mokinių mokymosi poreikiams tenkinti.

33. Ugdymo turiniui aktualizuoti ir mokymosi motyvacijai didinti rekomenduojama numatyti laiką, kai ugdymas organizuojamas ne mokyklos aplinkoje. Planuojant ir organizuojant ugdymą ne mokyklos aplinkoje vadovaujamasi Bendrųjų ugdymo planų 11 priedu.

34. Nuo dalyko (dalykų) dalies pamokų mokiniai gali būti atleidžiami, jeigu:

34.1. mokosi arba yra baigę formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko, kurio mokosi, bendrajai programai;

34.2. Mokinio iki 14 metų tėvai (globėjai), mokinys, nuo 14 iki 18 metų turėdamas tėvų (rūpintojų) rašytinį sutikimą, mokyklos vadovui pateikia:

34.4.1. prašymą atleisti nuo dalyko (dalykų) dalies pamokų;

34.4.3. neformaliojo vaikų švietimo programą ar formalųjį švietimą papildančio ugdymo programą arba nuorodą į jas, kai mokinys mokosi arba yra baigęs neformaliojo vaikų švietimo programą ar formalųjį švietimą papildančio ugdymo programą;

35. Dalyko, nuo kurio pamokų prašoma atleisti, mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį, ar sporto pratybos atitinka fizinio ugdymo pamokose ugdomas kompetencijas, mokyklos vadovo įsakymu mokinys atleidžiamas nuo dalyko dalies pamokų lankymo, numatant mokinio atsiskaitymus ir pasiekimų vertinimo būdus.

36. Mokykla gali priimti sprendimą dėl menų, fizinio ugdymo ar kitų dalykų vertinimų, gautų mokantis pagal formalųjį švietimą papildančio ugdymo programas, įskaitymo ir konvertavimo į atitinkamo dalyko pasiekimų lygį (pradinio ugdymo procese).

37. Mokykla gali priimti sprendimus dėl ugdymo laiko įskaitymo mokiniui, kai jis atstovauja mokyklai varžybose, konkursuose, dalykinėse olimpiadose per atostogas, savaitgalio ar švenčių dienomis. Tos dienos įskaitomos į mokinio ugdymosi dienų skaičių. Mokinio prašymu jo poilsio dienos gali būti nukeliamos į artimiausias darbo dienas. Mokykla taip pat gali suteikti laisvą nuo pamokų laiką pasiruošti dalyvauti ir dalyvaujant šalies ir tarptautinėse dalykinėse olimpiadose, varžybose. Šis laikas yra įskaitomas į mokinio ugdymosi dienų skaičių.

38. Mokinys, atleistas nuo dalyko dalies pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose / veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys mokyklos sprendimu į mokyklą gali atvykti vėliau arba išvykti anksčiau. Apie tai mokykla turi informuoti mokinio tėvus (globėjus, rūpintojus).

39. Mokiniams, kurie mokosi savarankišku mokymo proceso organizavimobūdu, mokykla teikia konsultacijas. Konsultacijos gali būti pavienės arba grupinės, susidarius didesniam mokinių skaičiui.

40. Konsultacijoms besimokantiesiems savarankišku mokymo proceso organizavimo būdu skiriama iki 15 procentų Bendrųjų ugdymo planų 84, 90, 101 punktuose nustatyto metinių arba savaitinių pamokų skaičiaus. Konsultacijos gali būti organizuojamos įvairiais mokymo proceso organizavimo būdais. Joms organizuoti sudaromas tvarkaraštis.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

41. Mokiniui, įgijusiam pradinį išsilavinimą ir nepasiekusiam patenkinamo pasiekimų lygio dalyvaujant  nacionaliniuose mokinių pasiekimų patikrinimuose (toliau šiame skirsnyje – Pasiekimų patikrinimas), ir nepasiekusiam Pasiekimų patikrinime vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

42. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygio, reikalinga mokymosi pagalba skiriama kiekvienam dalykui atskirai.

43. Sprendimą, kaip bus organizuojama reikiama mokymosi pagalba mokiniams, nepasiekusiems patenkinamo pasiekimų lygio Pasiekimų patikrinimuose, priima mokyklos savininko teises ir pareigas įgyvendinanti institucija (valstybinės mokyklos – biudžetinės įstaigos), savivaldybės vykdomoji institucija ar jos įgaliotas savivaldybės administracijos direktorius (savivaldybės mokyklos – biudžetinės įstaigos), dalyvių susirinkimas (savininku) (valstybinės, savivaldybės mokyklos – viešosios įstaigos ir nevalstybinės mokyklos). Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas, gali būti organizuojamas mokykloje, kurioje mokinys mokėsi, ar paskirtoje mokykloje, kai konsultacijos teikiamos kelių mokyklų mokiniams. Konsultacijas gali teikti mokęs mokytojas, kitas mokyklos mokytojas ar paskirtos mokyklos mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį.

44. Mokykla, kurioje numatoma organizuoti konsultacijas kelių mokyklų mokiniams, numato erdves, kur bus organizuojamos konsultacijos, užtikrina reikiamų mokymo priemonių prieinamumą konsultacijas teikiančiam mokytojui ir mokiniams konsultacijų metu.

45. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.

46. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos.

**PENKTASIS SKIRSNIS**

**MOKINIŲ MOKYMO NAMUOSE IR UGDYMOSI ŠEIMOJE ORGANIZAVIMAS**

47. Mokinių mokymas namuose organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

48. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

49. Mokiniui, kuris mokosi namuose:

49.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

49.1.1. 1–3 klasėse skiriama 315 pamokų per mokslo metus (9 pamokos per savaitę);

49.1.2. 4 klasėje skiriama 385 pamokos per mokslo metus (11 pamokų per savaitę).

50. Suderinus su mokinio tėvais (globėjais, rūpintojais) mokyklos vadovo įsakymu, mokinys gali nesimokyti meninio ugdymo dalykų, technologijų, fizinio ugdymo Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

51. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

52. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

**III SKYRIUS**

**PRADINIO UGDYMO PROGRAMOS ĮGYVENDINIMAS**

53. Pamokų skaičius pradinio ugdymo programai įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |
| --- | --- | --- | --- | --- | --- |
| Klasė / dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas | | | | | |
| Dorinis ugdymas (tikyba arba etika) | 35 (1) | 35 (1) | 35 (1) | 35 (1) | 140 (4) |
| Kalbinis ugdymas | | | | | |
| Lietuvių kalba ir literatūra | 280 (8) | 245 (7) | 245 (7) | 245 (7) | 1015 (29) |
| Visuomeninis ugdymas | | | | | |
| Visuomeninis ugdymas\*\* | 35 (1) | 35 (1) | 35 (1) | 35 (1) | 140 (4) |
| Matematinis, gamtamokslinis ir technologinis ugdymas | | | | | |
| Gamtos mokslai\*\* | 35 (1) | 35 (1) | 35 (1) | 35 (1) | 140 (4) |
| Matematika | 140 (4) | 175 (5) | 175 (5) | 175 (5) | 665 (19) |
| Technologijos | 35 (1) | 35 (1) | 35 (1) | 35 (1) | 140 (4) |
| Meninis ugdymas | | | | | |
| Dailė | 35 (1) | 35 (1) | 35 (1) | 35 (1) | 140 (4) |
| Muzika | 70 (2) | 70 (2) | 70 (2) | 70 (2) | 280 (8) /  245 (7)\* |
| Teatras\*\*\* | 35 (1) | 35 (1) | 35 (1) | 35 (1) | 140 (4) |
| Šokis\*\*\* | 35 (1) | 35 (1) | 35 (1) | 35 (1) | 140 (4) |
| Fizinis ir sveikatos ugdymas | | | | | |
| Fizinis ugdymas | 105(3) | 105(3) | 105 (3) | 105 (3) | 420 (12) |
| Gyvenimo įgūdžiai\*\*\*\* | **\*\*\*\*** | \*\*\*\* | \*\*\*\* | \*\*\*\* | \*\*\*\* |
| Informatika\*\*\*\* | **\*\*\*\*** | \*\*\*\* | \*\*\*\* | \*\*\*\* | \*\*\*\* |
| Etninė kultūra\*\*\*\* | **\*\*\*\*** | \*\*\*\* | \*\*\*\* | \*\*\*\* | \*\*\*\* |
| Iš viso privalomų pamokų skaičius per mokslo metus | 805 (23) | 875 (25) | 875 (25) | 875 (25) | 3 430 (98) |
| Pamokos, skiriamos mokinių ugdymosi poreikiams tenkinti | 35 (1) / | 35 (1) | 35 (1) / | 35 (1) | 140 (4) / |
| Maksimalus leistinas pamokų skaičius | 875 (25) | 1 050 (30) | 1 050 (30) | 1 050 (30) | 4 025 (115) |
| Neformalusis vaikų švietimas  (valandų skaičius klasėms per mokslo metus) | 140 | | 140 | | 280 |

Pastabos:

\*\* visuomeninio ir gamtos mokslų ugdymui skirtos pamokos organizuojant tyrinėjimo veiklas gali būti skirstomos pagal poreikį, numatytą periodą skiriant vienam dalykui daugiau pamokų, vėliau jas grąžinant kitam dalykui;

\*\*\* mokyklos nuožiūra pasirenkamas teatro arba šokio dalykas (gali būti mokoma abiejų dalykų, papildomą pamoką skiriant iš pamokų, skirtų mokinių ugdymosi poreikiams tenkinti);

\*\*\*\* įgyvendinama skiriant atskirą pamoką arba integruojant į kitų mokomųjų dalykų turinį.

54. Pradinio ugdymo programos dalykų turinio įgyvendinimo ypatumai:

54.1. dorinis ugdymas:

54.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

54.1.2. mokykloje, kuri negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju mokykla nustato mokymosi pasiekimų įskaitymo tvarką;

54.1.3. dorinio ugdymo dalyką mokiniui galima keisti mokyklos nustatyta tvarka;

54.2. pirmosios užsienio kalbos mokymas:

54.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

54.2.2. mokykla siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš Europos kalbų (anglų);

54.3. siekdamas visuomeninio ugdymo ir gamtos mokslų Bendrosiose programose iškeltų tikslų, dalykams skirtas pamokas mokytojas gali planuoti lanksčiai, pavyzdžiui, organizuojant tyrinėjimo veiklą ribotą laikotarpį vieno dalyko mokymui skirti daugiau savaitinių pamokų. Būtina užtikrinti, kad Bendruosiuose planuose kiekvienam dalykui skirtas metinis pamokų skaičius nebūtų mažinamas, išskyrus Bendrųjų ugdymo planų 61 punkte numatytą atvejį;

54.4. fizinis ugdymas:

54.4.1. specialiosios medicininės fizinio pajėgumo grupės organizuojamos taip:

54.4.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

54.4.1.3. vaiko tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;

54.5. informatikos, etninės kultūros, gyvendinimo įgūdžių gali būti mokoma integruotai ar atskira pamoka, skiriant ją iš pamokų, skirtų mokinių ugdymosi poreikiams tenkinti.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

55. Mokykla, rengdama ir įgyvendindama mokyklos ugdymo planą, turi užtikrinti visų mokinių įtrauktį į švietimą, šalinti kliūtis, dėl kurių mokinys patiria dalyvavimo švietime ir ugdymosi sunkumų, ir teikti būtiną švietimo pagalbą.

56. Ugdymo procese vadovaujamasi Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 30 d. įsakymu Nr. V-928 „Dėl Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo“.

57. Mokykla, organizuodama bei įgyvendindama ugdymo procesą, kuriame dalyvauja mokiniai, turintys specialiųjų ugdymosi poreikių, vadovaujasi Bendrosiomis programomis ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) bei atsižvelgia į:

57.1. mokyklos vaiko gerovės komisijos, pedagoginių psichologinių tarnybų rekomendacijas;

57.2. formaliojo švietimo programos įgyvendinimo ypatumus;

57.3. mokymosi formą ir mokymo proceso organizavimo būdą.

58. Pradinio ugdymo individualizuotos programos įgyvendinimas reglamentuojamas (Mokinio individualaus ugdymo plano sudarymo aprašas, direktoriaus 2023 m. rugpjūčio 29 d. įsakymas Nr. 1.3.165 (V).

59. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą:

59.1. kurio sudėtinė dalis yra pagalbos planas, apimantis pagalbą ugdymo procese ir švietimo pagalbą;

59.2. kuriam rengti bei įgyvendinimui koordinuoti paskiria koordinuojantį asmenį, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;

59.3. kuriam įgyvendinti turi būti sudaryti individualūs tvarkaraščiai, derantys su klasės, kurioje mokinys mokosi, tvarkaraščiu ir užtikrinantys, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

59.4. kurio formą nusistato pati įstaiga, suplanuoja jo įgyvendinimo, stebėsenos ir aptarimo formas bei etapus.

60. Mokykla, rengdama individualų ugdymo planą mokiniui ir vadovaudamasi Bendrųjų ugdymo planų 84, 90, 101 punktuose nurodytu pradinio ugdymo dalykų programoms įgyvendinti skiriamų pamokų skaičiumi, gali:

60.1. planuoti specialiąsias pamokas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui ir sveikatos ugdymui, skaičių;

60.2. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

60.3. keisti pamokų trukmę, dienos ugdymo struktūrą, siekdama individualaus ugdymo plane numatytų tikslų;

60.4. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

60.5. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų ar turintį kochlearinius implantus;

60.6. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai.

60.7. nemokyti muzikos turinčiojo klausos sutrikimą (išskyrus nežymų);

60.8. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą, o tautinės mažumos kalba besimokantis mokinys – mokytis lietuvių kalbos ir literatūros.

61. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas (,,Dėl mokyklos vaiko gerovės komisijos funkcijų sudarymo ir jos darbo organizavimo tvarkos aprašo patvirtinimo“, patvirtintas Trakų pradinės mokyklos direktoriaus 2024 m. rugpjūčio 29 d. įsakymu Nr.1.3.145 (V).

**ANTRASIS SKIRSNIS**

**MOKYMOSI PASIEKIMŲ IR PAŽANGOS VERTINIMAS**

62. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal Bendrosiose programose numatytus pasiekimus ir vadovaujantis Bendrųjų ugdymo planų nuostatomis. („Mokyklos mokinių mokymosi pažangos ir pasiekimų vertinimo tvarkos aprašas“, patvirtintas Trakų pradinės mokyklos direktoriaus įsakymas 2024 m spalio 29 d. Nr. 1.3.197 (V).

63. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualaus ugdymo plane numatytus individualios pažangos keliamus tikslus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas mokymo(si) turinys, ko sieks ir mokysis mokinys palyginus su Bendrosiose programose numatytais pasiekimų lygiais, kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi, kaip bus fiksuojami mokinio mokymosi pasiekimai ugdymo laikotarpiu ir laikotarpio pabaigoje.

**TREČIASIS SKIRSNIS**

**ŠVIETIMO PAGALBOS TEIKIMAS**

64. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio individualaus ugdymo plane.

65. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, padeda šalinti jų priežastis, stebi ugdymo procese mokinius, teikia konsultacinę pagalbą mokytojui ir mokinio tėvams (globėjams, rūpintojams) ir kitiems, teikiantiems paslaugas ir pagalbą, padeda mokiniui ugdytis, sudaryti sąlygas mokytis ir užtikrinti jo gerovę. Reglamentuojantys dokumentai: ,,Specialiosios pedagoginės pagalbos teikimo asmenims tvarkos aprašas“, patvirtintas Trakų pradinės mokyklos direktoriaus 2024 m. rugsėjo 6 d. įsakymu Nr.1.3.157 (V); ,,Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašas“, patvirtintas Trakų pradinės mokyklos direktoriaus 2024 m. rugsėjo 6 d. įsakymu Nr. 1.3.158 (V); ,,Specialiosios pagalbos teikimo mokykloje tvarkos aprašas“, patvirtintas Trakų pradinės mokyklos direktoriaus 2024 m. rugsėjo 29 d. įsakymu Nr. 1.3.143(V); ,,Socialinės pedagoginės pagalbos teikimo vaikams ir mokiniams tvarkos aprašas“, patvirtintas Trakų pradinės mokyklos direktoriaus 2024 m. rugpjūčio 29 d. įsakymu Nr. 1.3.146 (V), ,,Psichologinės pagalbos teikimo tvarkos aprašas, patvirtintas Trakų pradinės mokyklos direktoriaus 2024 m. rugsėjo 16 d. įsakymu Nr. 1.3.160 (V).

66. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

67. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

67.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

67.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, gali būti vykdomos individualiai ar grupėmis (2–8 mokiniai).

**KETVIRTASIS SKIRSNIS**

**MOKYMAS NAMUOSE**

68. Mokymą namuose savarankišku ar nuotoliniu mokymo proceso organizavimo būdu organizuoja mokykla pagal gydytojų rekomendacijas, sudariusi mokinio individualų ugdymo planą mokymosi namuose laikotarpiui.

69. Mokiniui, kuris mokosi pagal:

69.1. pritaikytą pradinio ugdymo programą, vadovaujantis Bendrųjų ugdymo planų 54 punktu:

69.1.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;

69.1.2. rekomenduojama 70 ir daugiau pamokų per dvejus mokslo metus skirti lietuvių kalbai ir literatūrai mokyti mokyklose, kuriose mokoma tautinės mažumos kalba;

69.1.3. mokiniui su vidutiniu, žymiu ir labai žymiu intelekto sutrikimu, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

69.2. pritaikytą pagrindinio ugdymo programą, mokyti namuose mokykla skiria pamokų, vadovaudamasi Bendrųjų ugdymo planų 53 punktu, iš jų iki 72 pamokų per metus gali skirti specialiosioms pamokoms, specialiosioms pratyboms ar konsultacijoms, o mokiniui, kuris mokosi tautinės mažumos kalba, papildomai skirti 36–72 valandas lietuvių kalbai ir literatūrai mokyti;

69.3. mokiniui, besimokančiam namuose, sudaromos galimybės dalyvauti mokyklos organizuojamose neformaliojo vaikų švietimo programose.

**V SKYRIUS**

**BAIGIAMOSIOS NUOSTATOS**

70.1. Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, ugdymo organizavimas (1 priedas);

70.2. Pradinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (2 priedas);

70.3. Ugdymo ne mokyklos aplinkoje organizavimo aprašas (3 priedas).

70.4. Pamokų laikas ir mokinių maitinimo valgykloje laikas (4 priedas).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų pradinės mokyklos 2025–2026 ir 2026–2027 mokslo metų pradinio ugdymo programos bendrojo ugdymo plano 1 priedas

**UŽSIENIEČIŲ IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS**

**I SKYRIUS**

**BENDROSIOS NUOSTATOS**

1. Mokykla, priimdama mokytis pagal pradinio ugdymo programą užsieniečius ir Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje, (toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2025–2026 ir 2026–2027 mokslo metų pradinio ugdymo programų bendraisiais ugdymo planais.

2. Siekiant, kad užsieniečiai, grįžę ar atvykę Lietuvos piliečiai įgytų pakankamų lietuvių kalbos gebėjimų ir kompetencijų, būtinų mokytis Lietuvos bendrojo ugdymo mokyklose ir sėkmingai kalbinei ir kultūrinei integracijai, mokykla užtikrina lietuvių kalbos mokymąsi:

2.1. bendrosios paskirties klasėse teikdama papildomas konsultacijas lietuvių kalbos mokymuisi individualiai ir laikinosiose grupėse;

**II SKYRIUS**

**UGDYMO ORGANIZAVIMAS BENDROSIOS PASKIRTIES KLASĖSE**

3. Mokiniui atvykus į mokyklą, kartu su tėvais (globėjais, rūpintojais) aptariamas preliminarus mokinio adaptacijos laikotarpis ir sudaromas individualus ugdymosi planas, kuriame numatoma:

3.1. lietuvių kalbos mokymosi tikslai, mokymosi būdai, intensyvumas, papildomų konsultacijų forma;

3.2. bendrojo ugdymo dalykų mokymosi perspektyvos, galimas pamokų, skirtų tam tikrų dalykų mokymuisi, laikinas perskirstymas arba laikinas tam tikrų dalykų mokymosi sustabdymas tam, kad būtų skiriama daugiau laiko lietuvių kalbos mokymuisi;

3.3. pasiekimų vertinimo dažnumas, grįžtamojo ryšio teikimo formos, mokymosi pagalbos galimybės;

3.4. dalyvavimas neformaliojo vaikų švietimo veiklose.

4. Siekiant veiksmingo lietuvių kalbos mokymosi:

4.1. 1–4 klasių mokiniai mokomi lietuvių kalbos ir literatūros dalyko kartu su bendraklasiais taikant vadinamą „panardinimo“ metodiką ir pastoliavimo praktiką, padedančią mokiniui įveikti kliūtis mokymosi procese. Vadovaujantis Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 1 priedo 2.1.4 papunkčiu, mokiniui skirtos papildomos lėšos naudojamos tikslinėms individualioms ar grupinėms konsultacijoms organizuoti;

5. Mokant užsieniečius, grįžusius ar atvykusius Lietuvos piliečius lietuvių kalbos bendrosios paskirties klasėse, taikoma komunikacinė kalbos mokymo prieiga.

6. Mokantis bendrojo ugdymo dalykų mokymas individualizuojamas ir diferencijuojamas, atsižvelgiant į ankstesnę dalyko mokymosi patirtį ir kalbos mokėjimo lygį. Būtina užtikrinti, kad nepakankamas lietuvių kalbos mokėjimas nesudarytų prielaidų atsirasti dalyko mokymosi spragoms.

7. Mokinio mokymosi pažanga vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis mokinio amžių atitinkančioje klasėje arba, identifikavus didesnius mokymosi skirtumus, mokiniui gali būti siūloma mokytis metais žemesnėje klasėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų pradinės mokyklos 2025–2026 ir 2026–2027 mokslo metų pradinio ugdymo programos bendrojo ugdymo plano 2 priedas

**PRADINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Priedas reglamentuoja mokinių, besimokančiųjų pagal pradinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra mokyklos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

4. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu, valstybinės ir savivaldybės mokyklos (viešosios įstaigos) ir nevalstybinės mokyklos – savininku (dalyvių susirinkimu). Šios dienos įskaičiuojamos į ugdymo dienų skaičių. Neįgyvendintas mokymosi turinys kompensuojamas intensyvinant mokymąsi;

4.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

5. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuodama nuotoliniu mokymo būdu, mokykla:

5.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytus sprendimus nuotoliniam mokymo procesui organizuoti, 2025–2026 ir 2026–2027 mokslo metų pradinio ugdymo programų bendrųjų ugdymo planų nuostatas;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numato mokinių ir jų tėvų (globėjų, rūpintojų) informavimo būdus;

5.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato, kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba sujungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų pradinės mokyklos 2025–2026 ir 2026–2027 mokslo metų pradinio ugdymo programos bendrojo ugdymo plano 3 priedas

**TRAKŲ PRADINĖS MOKYKLOS**

**UGDYMO NE MOKYKLOS APLINKOJE ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

1. Trakų pradinės mokyklos ugdymo ne mokyklos aplinkoje organizavimo aprašas (toliau – aprašas) nustato mokinių ugdymo veiklų ne mokyklos aplinkoje (žygių, edukacinių išvykų, ekskursijų, sąskrydžių, varžybų, pažintinės ir kultūrinės veiklos) organizavimo tvarką.

2. Aprašas parengtas vadovaujantis Lietuvos Respublikos švietimo, mokslo ir sporto ministro 2024-08-30 įsakymu Nr. V-921, patvirtintu ugdymo ne mokyklos aplinkoje organizavimo aprašu.

3. Siekiant pradinio, pagrindinio ir vidurinio ugdymo bendrosiose programose, patvirtintose Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos), nustatytų tikslų, mokinių mokymosi procesas turi būti organizuojamas ne tik mokykloje ir jos aplinkoje, bet ir ne mokyklos aplinkose, organizuojant išvykas į muziejų, teatrą, galeriją, parką, STEAM (angl. *Science, Technology, Engineering, Art (creative activities), Mathematics*) (toliau – STEAM) atviros prieigos centrus ar kitas mokymuisi aktualias aplinkas.

4. Mokykla, ugdymo procesą organizuodama ne mokyklos aplinkoje, priima ir derina sprendimus dėl organizavimo laiko, vietos, formos, turinio atitikties Bendrosioms programoms bei saugumo reikalavimams. Ugdymo procese skiriamos prasmingos užduotys, vertinama mokymosi pažanga.

5.Ugdymo ne mokyklos aplinkoje organizavimo aprašas (toliau – Aprašas) numato ugdymo ne mokyklos aplinkoje tikslus, formas, trukmę ir reikalavimus mokinių saugumui bei prasmingam ugdymo laiko panaudojimui užtikrinti*.*

**II SKYRIUS**

**UGDYMO NE MOKYKLOS APLINKOJE ORGANIZAVIMO FORMOS IR TRUKMĖ**

6. Atsižvelgiant į dalyko bendrosios programos mokymosi turinį, ugdymo procesas ne mokyklos aplinkoje gali būti organizuojamas vykdant:

6.1. išvykas, t. y. išvykimus iš mokyklos mokymosi tikslais: į muziejus, STEAM centrus, parkus, sporto aikštynus, baseinus ar kitus objektus, erdves, kuriose organizuojamas ugdymo procesas;

6.2. pažintines veiklas, kaip neformaliojo vaikų švietimo veiklas, skirtas vaikų ir jaunimo tautiniam, pilietiniam ir kultūriniam ugdymui skatinti.

7. Pažintinės veiklos organizavimo formos:

7.1. ekskursija – turistinių objektų lankymas nustatytu maršrutu ugdymo tikslais, kurį vykdo gidas arba mokytojas; gidas – asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves;

7.2. turistinė stovykla – trumpalaikio vaikų poilsio organizavimo forma į rekreacinę teritoriją su įrengta stovyklaviete;

7.3. sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;

7.4. vaikų turizmo renginys – trumpalaikės neformaliojo vaikų švietimo programos (gali būti sudedamoji formaliojo ir neformaliojo švietimo programos dalis) vykdymas keičiant vietą pažintiniais, rekreaciniais ir sportiniais tikslais;

7.5. žygis – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

7.6. varžybos – organizuotas vaikų (jų grupių) rungtyniavimas ugdymo tikslais;

7.7. kitos mokyklos vykdomos pažintinės veiklos formos.

8. Ugdymo proceso ne mokyklos aplinkoje trukmė gali būti:

8.1. trumpalaikė (nuo vienos iki kelių valandų);

8.2. visos dienos (trukmė ilgesnė nei per dieną nustatytas pamokų laikas);

8.3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).

9. Ugdymas ne mokyklos aplinkoje gali būti organizuojamas:

9.1. artimoje aplinkoje, netoli mokyklos esančiose organizacijose, viešose erdvėse ar parkuose ir kituose objektuose;

9.2. savivaldybės teritorijoje;

9.3. kitos savivaldybės teritorijoje;

9.4. kitoje šalyje.

**III SKYRIUS**

**UGDYMO NE MOKYKLOS APLINKOJE PLANAVIMAS IR ORGANIZAVIMAS**

10. Ugdymo ne mokyklos aplinkoje poreikį numato mokytojai, atsižvelgdami į dalyko bendrojoje programoje numatytus tikslus. Poreikis organizuoti ugdymą ne mokyklos aplinkoje ir tam reikalingi resursai derinami su mokyklos vadovu ar jo įgaliotu asmeniu. Planuojant organizuoti ugdymą ne mokyklos aplinkoje rekomenduojama atsižvelgti į šiuos veiksnius:

10.1. tikslingumo. Numatyti, kaip suplanuotos veiklos padės siekti dalyko Bendrojoje programoje numatytų tikslų, kokios užduotys bus skiriamos mokiniams ir kaip bus vertinama jų pažanga;

10.2. mokinių saugumo. Numatyti priemones mokinių saugumui esant ne mokyklos aplinkoje užtikrinti;

10.3. įtraukumo. Siūlant veiklas atsižvelgti į mokinių mokymosi poreikių įvairovę ir sudaryti sąlygas visiems mokiniams dalyvauti planuojamose veiklose, numatant įvairius mokinių įsitraukimo į veiklas būdus;

10.4. ekonomiškumo. Įvertinti, kokių papildomų žmogiškųjų ir finansinių išteklių gali pareikalauti ši veikla ir ar mokykla gali juos skirti;

10.5. rizikų tikimybės. Apsvarstyti galimas rizikas ir numatyti jų įveikos būdus.

11. Siekiant, kad ugdymas ne mokyklos aplinkoje sukurtų prielaidas mokiniams patirti gilesnę mokymosi patirtį, rekomenduojama:

11.1. numatyti konkrečius uždavinius, kuriems pasiekti ugdymo procese reikalingos kitokios aplinkos;

11.2. įtraukti mokinius į pasiruošimo procesą ir padėti mokiniams suprasti kontekstą;

11.3. jeigu ugdymo proceso metu į mokymosi vietą vykstama specialiu transportu, važiavimo laiką iš dalies panaudoti mokymuisi;

11.4. ugdymo procese organizuoti aktyvias mokymosi veiklas, pritaikytas kitokiai aplinkai, kurios negalimos organizuoti mokantis klasėje;

11.5. į ugdymo procesą pagal galimybes įtraukti interaktyvias mokymosi priemones;

11.6. ugdymo veiklas organizuoti pagal iš anksto sudarytą planą.

**IV SKYRIUS**

**SAUGUMO REIKALAVIMAI IR ATSAKOMYBĖS**

12. Organizuojant išvyką, vykimą į pažintines veiklas (toliau – Išvyka) ir siekiant užtikrinti besimokančiųjų saugumą, yra skiriami lydintys asmenys ir Išvykos vadovas. Lydintys asmenys – suaugę asmenys, kurių funkcijas apibrėžia mokyklos vadovas. Lydinčiųjų asmenų skaičius priklauso nuo Išvykoje dalyvaujančių mokinių skaičiaus. Jeigu Išvykoje dalyvauja:

12.1. daugiau nei 15 mokinių, kurie mokosi pagal pradinio ugdymo programą, skiriamas Išvykos vadovas ir lydintis asmuo;

12.2. daugiau kaip 30 mokinių, skiriamas Išvykos vadovas ir 2 lydintys asmenys;

12.3. organizuojant Išvyką į užsienį, skiriamas Išvykos vadovas ir lydintys asmenys santykiu 15 mokinių – 2 lydintys asmenys; 30 mokinių – 4 lydintys asmenys;

13. 1–2 klasių mokiniams organizuojamos išvykos ne į ilgesnės nei vienos ugdymo dienos trukmės.

14. Siekiant užtikrinti mokinių saugumą organizuojant ugdymą ne mokyklos aplinkoje, nustatoma, kad:

**14.1. mokyklos vadovas ar jo įgaliotos asmuo:**

14.1.1. skiria ir tvirtina asmenį, atsakingą už ugdymo ne mokyklos aplinkoje organizavimą;

14.1.2. vertina galimas rizikas ir kitus veiksnius, teikia pritarimą / neteikia pritarimo planuojamai Išvykai;

14.1.3. skiria ir tvirtina Išvykos vadovą ir lydinčiuosius asmenis. Lydintys asmenys nėra skiriami, kai ugdomojoje veikloje dalyvauja tik suaugusieji asmenys;

14.1.4. atsižvelgdamas į planuojamos veiklos specifiką, mokinių amžių ir jų specialiuosius ugdymo(si) poreikius, gali nustatyti dalyvaujančiųjų išvykoje skaičių ir kitokį lydinčių asmenų skaičių;

**14.2. Išvykos vadovas:**

14.2.1. pateikia prašymą raštu mokyklos vadovui;

14.2.2.parengia veiklų programą / planą ir numato parengiamuosius darbus; ugdymo ne mokyklos aplinkoje prašyme-programoje nurodomi išvykos uždaviniai, trumpas programos aprašymas, planuojamas išvykimo-grįžimo laikas, parengiami vykstančiųjų mokinių sąrašai (1 priedas);

14.2.3.prie Išvykos prašymo – programos prideda raštiškus tėvų (globėjų, rūpintojų) sutikimus (2 priedas) ir pateikia kiekvienos dienos programą (laisva forma), jeigu išvyka vyksta ne vieną dieną;

14.2.4. numato galimas rizikas ir pasirengimą joms valdyti;

14.2.5. priima vadybinius sprendimus, reikalingus mokymuisi ne mokyklos aplinkoje įgyvendinti;

14.2.6. pristato suplanuotų veiklų planą mokiniams ir jų tėvams (globėjams, rūpintojams);

14.2.7. įtraukia lydinčius asmenis į parengiamuosius darbus, numato jų pareigas, priskiria lydintiems asmenims mokinių grupes, už kurių saugumą jie atsakingi;

14.2.8. užtikrina numatytų veiklų įgyvendinimą ir sąlygas numatytiems ugdymo tikslams pasiekti;

14.2.9. užtikrina, kad vykdant suplanuotas veiklas būtų laikomasi mokykloje nustatytų procedūrų;

14.2.10. pasirašytinai supažindina išvykos dalyvius su saugaus elgesio taisyklėmis (3 priedas);

14.2.11. informuoja dalyko mokytojus ir klasės auklėtoją apie mokinių nedalyvavimą pamokose;

14.2.12. pakeičia maršrutą, sustabdo arba nutraukia išvyką, jeigu susidaro situacija, gresianti mokinių saugai, sveikatai. Apie pakeitimus nedelsiant informuoja mokyklos administraciją, mokinių tėvus (globėjus).

**14.3. nepilnamečių mokinių tėvai (globėjai, rūpintojai):**

14.3.1. pateikia raštišką sutikimą dėl vaiko dalyvavimo planuojamose mokamose veiklose už Išvyką atsakingam asmeniui. Sutikimas pateikiamas pagal mokyklos parengtą formą (2 priedas); 14.3.2. turi teisę nepritarti, kad vaikas dalyvautų Išvykoje, atšaukti vaiką iš Išvykos.

14.3.3. apmoka su Išvykai organizuoti susijusias išlaidas;

14.3.4. perduoda būtiną informaciją apie vaiko sveikatą lydintiems asmenims;

**14.4. mokiniai atsakingi:**

14.4.1. už dalyvavimą Išvykoje. Atsisakyti dalyvauti gali tik dėl objektyviai pagrįstų priežasčių, dėl kurių susitariama mokykloje;

14.4.2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, atsakingai elgtis lankant numatytus objektus ir kt.

**15. Išvykos dalyvių (mokinių) pareigos:**

15.1. Išvykose dalyvauti leidžiama tik mokiniams, nustatyta tvarka pasitikrinusiems sveikatą, turintiems galiojančią sveikatos pažymėjimo formą ir pagal sveikatos būklę galintiems dalyvauti renginyje;

15.2. Susipažinti su Išvykos organizavimo ir vykdymo tvarka, taip pat saugaus eismo, elgesio, gamtosaugos, priešgaisrinės saugos ir kitais būtinais instruktažais, pasirašant instruktažo lape;

15.3. Išvykoje laikytis saugaus eismo, saugaus elgesio, gamtosaugos, priešgaisrinės saugos, maudymosi reikalavimų, būti drausmingiems ir mandagiems, neatsiskirti nuo grupės, vykdyti turizmo renginio vadovo(-ų) nurodymus.

**V SKYRIUS**

**IŠVYKOS Į UŽSIENĮ ORGANIZAVIMAS**

16. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose numatytų ugdymo tikslų. Prieš Išvyką į užsienio šalį susipažįstama su Lietuvos Respublikos užsienio reikalų ministerijos rekomendacijomis dėl vykimo į pasirinktą šalį.

17. Mokyklos vadovas ar jo įgaliotas asmuo, susipažinęs su mokytojo planuojamos Išvykos programos projektu, kuris rengiamas mokyklos nustatyta tvarka, priima sprendimą dėl mokinių Išvykos į užsienį organizavimo. Mokyklos vadovas skiria Išvykos vadovą ir lydinčiuosius asmenis, su jais aptaria Išvykos programą, saugaus vykimo aplinkybes, galimas rizikas bei jų valdymą.

18. Išvykos į užsienį vadovas:

18.1. apie išvyką už Lietuvos ribų, praneša ne vėliau kaip prieš 10 darbo dienų iki Išvykos pradžios, mokyklos direktoriui pateikiant prašymą – programą (1 priedas) atskirai pateikiant kiekvienos dienos programą (laisva forma), raštiškus tėvų (globėjų, rūpintojų) sutikimus (2 priedas). Pasirašytinai supažindina renginio dalyvius su saugaus elgesio taisyklėmis. Informuoja dalyko mokytojus, klasės auklėtoją apie mokinių nedalyvavimą pamokose;

18.2. numato galimas kelionės rizikas ir jų valdymą ir aptaria su mokyklos vadovu;

18.3. pateikia Išvykos programą ir detalią informaciją nepilnamečių mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susiekti, bei kitą, jo nuožiūra, svarbią informaciją;

18.4. pateikia reikalavimus reikalingai informacijai gauti iš nepilnamečių mokinių tėvų (globėjų, rūpintojų) ir pilnamečių mokinių, kurią turi žinoti Išvykos vadovas vykdamas į Išvyką (2 priedas);

18.5. organizuoja vizos, jeigu reikalinga, gavimą;

18.6. organizuoja mokinių pasirengimą vykti į Išvyką, atsižvelgdamas į mokyklos nustatytas taisykles / reikalavimus. Neišvykusiems mokiniams ugdymo procesas organizuojamas mokykloje įprasta tvarka;

18.7. supažindina su Išvykai į užsienį reikalinga informacija, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;

18.8. supažindina su išvykos taisyklėmis.

**VI SKYRIUS**

**BAIGIAMOSIOS NUOSTATOS**

19.Išvykoms organizuoti ugdymo procese naudojamos pažintinei veiklai skiriamos lėšos, vadovaujantis Lietuvos Respublikos švietimo, mokslo ir sporto ministro 2007 m. spalio 2 d. įsakymu Nr. ISAK-1934 „Dėl Mokinių pažintinei veiklai skirtų lėšų naudojimo metodinių rekomendacijų patvirtinimo“.

20. Išvykos organizuojamos nuosekliai atsižvelgiant į Trakų pradinės mokyklos edukacinių, integruotų veiklų ir kitų renginių planą ar mėnesio veiklų planą.

21. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

\_\_\_\_\_\_\_\_\_\_\_\_\_\_\_\_\_\_

Trakų pradinės mokyklos

Ugdymo ne mokyklos aplinkoje organizavimo aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos)

Turizmo renginių vadovo pažymėjimas išduotas\_\_\_\_\_\_\_\_\_\_\_\_\_\_\_\_\_\_, Reg. Nr.\_\_\_\_\_\_\_\_\_\_\_\_\_\_\_

(data)

Trakų pradinės mokyklos

Direktoriui

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ klasės (klasių) ugdymo ne mokyklos aplinkoje organizavimo**

**(išvykos, ekskursijos, sąskrydžio, varžybų ir kt.)**

**PRAŠYMAS – PROGRAMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Prašau (prašome) leisti vykti į\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Išvykos pavadinimas; vieta)

Maršrutas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išvykimo data ir laikas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grįžimo data ir laikas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Edukacinės veiklos uždaviniai:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nakvynės (-ių) vieta (-os)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saugaus elgesio instruktažo data \_\_\_\_\_\_\_\_\_\_\_\_\_\_\_\_(pridedama Saugaus elgesio instruktažo kopija (iš Tamo dienyno))

Išvykos vadovas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Mokinius lydi ir už jų saugumą atsako:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**Dalyvaujančių \_\_\_\_\_\_\_\_\_\_\_\_\_\_ klasės mokinių sąrašas:**

|  |  |  |  |
| --- | --- | --- | --- |
| Eil. Nr. | Vardas, pavardė | Eil. Nr. | Vardas, pavardė |
| 1. |  | 16. |  |
| 2. |  | 17. |  |
| 3. |  | 18. |  |
| 4. |  | 19. |  |
| 5. |  | 20. |  |
| 6. |  | 21. |  |
| 7. |  | 22. |  |
| 8. |  | 23. |  |
| 9. |  | 24. |  |
| 10. |  | 25. |  |
| 11. |  | 26. |  |
| 12. |  | 27. |  |
| 13. |  | 28. |  |
| 14. |  | 29. |  |
| 15. |  | 30. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų pradinės mokyklos

Ugdymo ne mokyklos aplinkoje organizavimo aprašo

2 priedas

**TRAKŲ PRADINĖ MOKYKLA**

**Mokinių tėvų (globėjų, rūpintojų) informavimo apie organizuojamą išvyką**

**sutikimo lapas**

Gerb.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pranešame, kad Jūsų sūnus/duktė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_\_m.\_\_\_\_\_\_\_\_\_\_\_\_\_mėn.\_\_\_\_d.\_\_\_\_\_val. išvyksta į\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti turizmo renginio vietą, miestą, šalį)

Iš išvykos planuojame parvykti 20\_\_\_\_m.\_\_\_\_\_\_\_\_\_\_\_\_\_\_\_ mėn. \_\_\_\_\_\_\_d.\_\_\_\_\_ val.

Išvykos vadovo, tel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kirpimo linija)

**Tėvų (globėjų) sutikimas dėl vaiko dalyvavimo išvykoje**

Susipažinau ir leidžiu dukrai/sūnui\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, klasė)

20\_\_\_m.\_\_\_\_\_\_\_\_\_\_\_\_\_mėn.\_\_\_\_\_d.\_\_\_\_\_\_val. vykti į išvyką\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti vietą, miestą, šalį)

Įsipareigoju pasirūpinti, kad sūnus/duktė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ turėtų asmens dokumentą, sveikatos ir kelionių draudimą (tarptautinėse kelionėse).

Sutinku, kad mano sūnui/dukrai esant reikalui būtų suteikta būtinoji medicininė pagalba.

Papildoma informacija:

Mano sūnus/duktė serga šiomis ligomis (nurodyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mano sūnus/duktė reguliariai ar esant reikalui vartoja šiuos vaistus (nurodyti) ir juos turės kelionės metu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvų (globėjų, rūpintojų) vardas, pavardė, parašas, telefonas, data

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinio vardas, pavardė, parašas, telefonas, data

Trakų pradinės mokyklos

Ugdymo ne mokyklos aplinkoje organizavimo aprašo

3 priedas

**TRAKŲ PRADINĖS MOKYKLOS**

**UGDYMO NE MOKYKLOS APLINKOJE SAUGOS, SVEIKATOS IR ELGESIO**

**TAISYKLĖS**

**I SKYRIUS**

**BENDROJI DALIS**

1. Šios taisyklės yra norminis mokyklos dokumentas, nusakantis mokiniams jų veiklos ir elgesio reikalavimus išvykos, ekskursijos, žygio, stovyklos ir t.t. (toliau – Išvykos) metu, kad nebūtų padaryta žala gamtai, savo ir kitų mokinių saugai, sveikatai ar gyvybei.

2. Taisyklės nusako su mokinių veikla susijusius pavojus, riziką ir reikalauja griežtai laikytis saugos priemonių, elgesio, drausmės taisyklių ir etiketo reikalavimų kiekviename turizmo renginyje (ar turizmo renginio etape).

3. Mokiniui, pasirašytinai supažindintam su šiomis taisyklėmis ir pažeidusiam šiuos taisyklių reikalavimus, taikoma administracinė atsakomybė ir drausminė nuobauda pagal mokykloje numatytą tvarką.

**II SKYRIUS**

**BENDRI SAUGAUS ELGESIO REIKALAVIMAI**

4. Laiku atvykti į renginį.

5. Vykdyti išvykos vadovo (mokytojo) ir/ar lydinčių asmenų nurodymus.

6. Griežtai laikytis šių Mokinių saugos, sveikatos ir elgesio taisyklių.

7. Neatsiskirti nuo grupės.

8. Laikytis saugaus eismo taisyklių.

9. Būti drausmingiems, mandagiems, netriukšmauti, nerėkti.

10. Kultūringai elgtis visuomeniniame transporte, laikytis etiketo taisyklių.

11. Nešiukšlinti viešose vietose, viešajame transporte.

12. Elgtis draugiškai ir būti dėmesingiems vienas kitam.

13. Atlikti išvykos vadovo (mokytojo) ar kito pedagogo paskirtas užduotis.

14. Gamtoje:

14.1. draudžiama teršti gamtą, naikinti arba žaloti medžius, gyvūnus ir t.t.;

14.2. kūrenti laužus galima tik specialiai tam įrengtose laužavietėse ir stovyklavietėse;

14.3. draudžiama deginti atliekas, mėtyti degančius degtukus, naikinti priešgaisrinius įrenginius.

**III SKYRIUS**

**VEIKSMAI PRIEŠ IŠVYKĄ**

15. Dalyvauti Išvykos organizavimo veikloje.

16. Informuoti tėvus apie Išvykos tikslą, datą ir laiką.

17. Patikslinti, ar į sąrašą taisyklingai įrašyta asmens vardas, pavardė.

18. Išklausyti instruktažą ir pasirašyti turizmo renginio programos atitinkamoje skiltyje.

19. Vykstant į Išvyką reikia:

19.1. vežtis tik greitai negendančius maisto produktus;

19.2. pasirūpinti tinkama sezonui apranga;

19.3. turėti apsauginių priemonių nuo saulės ir vabzdžių;

19.4. jei sergama lėtinėmis ir kitomis ligomis, informuoti apie tai Išvykos vadovą (mokytoją), pasiimti reikiamų vaistų;

19.5. draudžiama vežtis ir vartoti svaigiųjų gėrimų, narkotinių medžiagų bei kitų sveikatai ar gyvybei pavojingų medžiagų, priemonių.

**IV SKYRIUS**

**SAUGAUS ELGESIO REIKALAVIMAI EINANT PĖSČIOMIS**

20. Organizuotai pėsčiųjų grupei mieste draudžiama eiti važiuojamąja kelio dalimi, dviračių takais.

21. Organizuota pėsčiųjų grupė už miesto ribų ar vietovėse, kuriose nėra šaligatvių, važiuojamąja dalimi privalo:

21.1. eiti kolona ne daugiau kaip 2 eilėmis kuo arčiau dešiniojo važiuojamosios dalies krašto ir tik transporto priemonių judėjimo kryptimi;

21.2. kolonos priekyje ir gale iš kairės pusės turi eiti lydintys asmenys su ryškiaspalvėmis vėliavėlėmis bei vilkėti ryškiaspalves liemenes su šviesą atspindinčiais elementais.

22. Tamsiuoju paros metu arba esant blogam matomumui organizuotai pėsčiųjų grupei eiti važiuojamąja dalimi draudžiama.

23. Norėdamas pereiti perėją pėstysis privalo:

23.1. eiti šaligatvių dešine puse iki pėsčiųjų perėjos;

23.2. sustoti dešinėje pėsčiųjų perėjos pusėje;

23.3. sustoti toliau nuo važiuojamosios dalies;

23.4. pažiūrėti į kairę;

23.5. pažiūrėti į dešinę pusę ir įsiklausyti;

23.6. jei transporto priemonių arti nėra arba jos sustojo praleisti, reikia dar kartą pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį;

23.7. per pėsčiųjų perėją eiti tiesiai, ne įstrižai, neperžengiant jos ribų, be reikalo nedelsti ar nestoviniuoti;

23.8. visą laiką stebėti gatvę, pasižiūrėti į abi puses.

23.9. jei transporto priemonė atvažiuoja iš dešinės pusės, reikia nesiblaškyti, bet ramiai sustoti gatvės viduryje ir palaukti kol transporto priemonė sustos arba kol pravažiuos;

23.10. eiti per gatvę galima tik įsitikinus, jog eiti saugu.

24. Norėdamas pereiti nereguliuojamą šviesoforo sankryžą, pėstysis privalo:

24.1. eiti šaligatviu dešine puse iki sankryžos;

24.2. sustoti dešinėje pėsčiųjų perėjos pusėje;

24.3. sustoti toliau nuo važiuojamosios dalies;

24.4. pažiūrėti į kairę;

24.5. pažiūrėti į dešinę pusę ir įsiklausyti;

24.6. jei transporto priemonių arti nėra arba jos sustojo praleisti, reikia dar kartą pasižiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį.

25. Neleidžiama eiti per reguliuojamą perėją, kai dega šviesoforo:

25.1. geltona šviesa;

25.2. raudona šviesa.

26. Leidžiama eiti, kai dega žalia šviesa.

27. Per pėsčiųjų perėją eiti tiesiai, ne įstrižai, neperžengiant jos ribų, be reikalo nedelsti ar nestoviniuoti.

**V SKYRIUS**

**SAUGAUS ELGESIO REIKALAVIMAI VYKSTANT TRANSPORTU**

30. Maršrutinio transporto leidžiama laukti tik stotelių laipinimo aikštelėse, o kur jų nėra – prie stotelės ženklo ant šaligatvio ar kelkraščio.

31. Keleiviams leidžiama įlipti (išlipti) tik kai transporto priemonė visiškai sustoja. Jeigu tikrinantis pareigūnas sustabdo transporto priemonę, keleiviams leidžiama išlipti tik jam leidus.

32. Iš važiuojamosios dalies pusės keleiviams leidžiama įlipti į transporto priemonę (išlipti iš jos) tik tuo atveju, jeigu to padaryti neįmanoma iš šaligatvio ar kelkraščio pusės ir jeigu tai bus saugu, netrukdys kitiems eismo dalyviams.

33. Keleiviams draudžiama blaškyti vairuotojo dėmesį ir trukdyti jam vairuoti transporto priemonę.

34. Važiuodamas ne miesto transportu keleivis privalo sėdėti, nevaikščioti po transporto priemonės saloną.

35. Jeigu autobuse matomoje vietoje įrengti saugos diržai, keleivis privalo užsisegti saugos diržą.

36. Jei keleivis vyksta viešuoju transportu, jis privalo įsigyti kelionės bilietą ir jį pažymėti.

**VII SKYRIUS**

**SAUGUS ELGESYS KELIAUJANT LAIVAIS IR LĖKTUVAIS**

37. Kelionė laivu įpareigoja gerai pasirengti, nusiteikti psichologiškai, kelionės metu būti drausmingiems, korektiškiems, mandagiems.

38. Prieš kelionę kiekvienas dalyvis pasirūpina asmenine vaistinėle, kuri jam reikalinga, kad nesusirgtų jūros liga. Jeigu jos neišvengėte, laikykitės kajutės rėžimo. Praneškite grupės vadovui apie savijautą ir informuokite, kur būsite. Esant reikalui, grupės vadovas kreipiasi pagalbos į laivo medicinos tarnybą.

39. Plaukiant laivu ar skrendant lėktuvu, privaloma laikytis visų keleiviams nustatytų taisyklių ir palydovų reikalavimų.

40. Visur ir visada būti punktualiems.

41. Savavališkai nelipti į lėktuvą ar keltą. Sulaukti leidimo įlipti.

42. Drausmingai, kultūringai elgtis, netrukdyti vieni kitiems.

**VIII SKYRIUS**

**SAUGAUS ELGESIO REIKALAVIMAI MAUDANTIS**

43. Maudymosi reikalavimai:

43.1. Išvykose maudytis galima tik sveikatingumo, higienos, o ne sporto tikslais;

44.2. vykdant turizmo renginius maudymosi vieta parenkama iš anksto;

44.3. maudytis galima tik Išvykos vadovui (mokytojui) ir/ar lydinčiam asmeniui leidus bei jam stebint;

44.4. maudytis tik paplūdimiuose arba įrengtose maudymosi vietose;

44.5. maudytis gali ne daugiau kaip 8 vaikai vienu metu;

44.6. maudymosi metu draudžiama be reikalo šūkauti, nes šauksmas yra pagalbos prašymo signalas;

44.7. pastebėjus pavojų sveikatai, gyvybei ar įvykus nelaimei nedelsiant informuoti vadovą (mokytoją);

44.8. maudymosi plotą privalo žinoti visi nesimaudantieji;

44.9. mokinius, vykstančius į fizinio ugdymo pamokas baseine (pagal mokymo plaukti programą ir kt.) ar vandens telkinyje lydi klasės vadovas ar fizinio ugdymo mokytojas. Baseine ar kt. laikomasi taisyklių, kurias nustato baseino ar kt. apsilankymo (paslaugų teikimo) tvarka, privalomų saugumo, higienos ir kitų reikalavimų.

**IX SKYRIUS**

**VEIKSMAI PO IŠVYKOS**

45. Padėti sutvarkyti naudotas priemones, inventorių.

46. Palikti Išvykos vietą tvarkingą ir švarią.

47. Be vadovo leidimo neišeiti iš turizmo renginio.

48. Saugiai grįžti namo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trakų pradinės mokyklos

Ugdymo ne mokyklos aplinkoje organizavimo aprašo

4 priedas

**TRAKŲ PRADINĖS MOKYKLOS**

**pažintinIŲ, KULTŪRINIŲ veiklŲ REKOMENDACIJOS**

1. Keliant mokinių mokymosi motyvaciją kiekvienais mokslo metais organizuojami edukaciniai renginiai arba išvykos iš *Kultūros paso,* mokinio krepšelio edukacijai skirtų lėšų, vadovaujantis kitais pasiūlymais.
2. Pažintinės, kultūrinės, dalykinės veiklos organizuojamos:
   1. edukacinių, pažintinių dienų metu;
   2. pamokų metu;
   3. mokinių atostogų metu.
3. Už mokinių pažintinės, kultūrinės veiklos bei edukacinių išvykų organizavimą atsakingi klasių auklėtojai, mokytojai dalykininkai, švietimo pagalbos specialistai.
4. Organizuojamos pažintinės, kultūrinės bei edukacinės veiklos turi būti susietos su ugdymo(si) turiniu siejant dalykinių gebėjimų formavimo ir socialinių-emocinių kompetencijų ugdymo. Šios veiklos organizatorius Prašyme nurodo išvykos uždavinius, maršrutą, datą, laiką, mokinių sąrašą, pildydamas Trakų pradinės mokyklos renginių organizavimo aprašo Priedą Nr. 1. Organizatorius taip pat išvykos dalyvius supažindina su saugaus elgesio instruktažu pasirašytinai.
5. Edukacinių, pažintinių dienų metu išvykų ir veiklų sąrašas tvirtinamas bendru direktoriaus įsakymu, Organizatoriui teikiant prašymą (Priedas Nr.1).
6. Edukacinės, dalykinės veiklos, išvykos, kurios organizuojamos pamokų metu, derinamos su kuruojančiu pavaduotoju ugdymui individualiai ir tvirtinamas direktoriaus įsakymu.
7. Ekskursijų apskaitą veda klasių auklėtojai elektroniniame dienyne Tamo (Klasės auklėtojo veikla). Mokytojai dalykininkai organizuodami išvykstamas pamokas pažymi Tamo dienyne – pamoka už mokyklos ribų.
8. Edukacinių išvykų metu gautai informacijai įtvirtinti auklėtojas ar mokytojas dalykininkas pateikia mokiniams užduotis, klausimynus, vykdo edukacinės išvykos aptarimą.
9. Už veiklų organizavimą ir vykdymą yra atsakingi klasių auklėtojai ir direktoriaus įsakyme išvardinti mokytojai.

\_\_\_\_\_\_\_\_\_\_\_\_\_\_\_\_\_\_\_\_\_\_

Trakų pradinės mokyklos 2025–2026 ir 2026–2027 mokslo metų pradinio ugdymo programos bendrojo ugdymo plano 4 priedas

|  |  |  |  |  |
| --- | --- | --- | --- | --- |
|  |  |  |  |  |

**TRAKŲ PRADINĖ MOKYKLA**

**PAMOKŲ LAIKAS IR**

**MOKINIŲ MAITINIMO VALGYKLOJE GRAFIKAS**

**Pamokų laikas**

* 1 pamoka –  8.00 -   8.45 val.
* 2 pamoka – 8.55 -   9.40 val.
* 3 pamoka – 9.50 - 10.35 val.
* 4 pamoka – 10.55 - 11.40 val.
* 5 pamoka – 12.00 - 12.45 val.
* 6 pamoka – 13.00 - 13.45 val.

**Mokinių maitinimas mokyklos valgykloje vyks tokia tvarka (preliminari tvarka):**

* 8.30 val. –  pusryčiai priešmokyklinės grupės mokiniams;
* 10.25 val. – 1A, 1B klasių mokiniai;
* 10.35 val. – 2A, 2B, 2C  klasių mokiniai;
* 10.45 val. – 2D, 2E, 3A klasių mokiniai;
* 10.55 val. – 1C, 1D klasių mokiniai;
* 11.40 val. – 3B, 3C, 3D klasių mokiniai;
* 11.50 val. – 4A, 4B, 4C, 4D klasių mokiniai;
* 12.15 val. – pietūs priešmokyklinės grupės mokiniams;
* 12.50 val. – bandelės;
* 14.30 val. – pavakariai pailgintos dienos darbo grupės mokiniams;
* 15.15 val. –  pavakariai priešmokyklinės grupės mokiniams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_